
Juegibus  almae  hujus  Academiae,  quae,  om¬ 
nes  eos  lauream  Appollinarem  ambientes,  ali¬ 
quid  progressus  sui  in  scientia  medica  tes¬ 
timonium,  in  publicam  proferre  sanciunt, 
obtemperanti,  de  Apoplexia  Sanguinea  in 
paginis  sequentibus  pauca,  mihi  in  animo  est 
disserere  ;  morbus,  quo,  sive  symptomatum 
saevitiam,  accessus  rapiditatem,  [stragesve 
luctuosas,  quas  inter  homines  quotidie  edit, 
nullus  medici  attentionem  peritiamtHie  *^a-  ** 


jore  jure  sibi  vindicat 

Hic  morbus  varie  a  variis  auctoribus  nun¬ 
cupatur;  veluti,  Ictus  Sanguinis,  Morbus,  At¬ 
tonitus,  Nervorum  Resolutio,  Sideratio,  Percus¬ 
sio,  Graece  £<«  omnia  quorum  nomina 
ad  impetum  repentinum  et  improvisum  spec¬ 
tant  ;  nam  qui  hoc  malo  correpti  sunt,  quasi 
fulmine  vel  infausto  quodam  sidere  afflati, 
perculsive,  improviso  concidunt  et  resolvun¬ 
tur. 

Cullenus  illustrissimus,  hunc  morbum 
in  classe Neurosium  ordineque  Comatum  po¬ 
nit  et  sic  breviter  definit :  44  Motus  volun- 
44  tarii  fere  omnes  imminuti,  cum  sopore 
44  plus  minus  profundo,  superstite  motu  cor- 
44  dis  et  arteriarum,” 

Multae  species  annexae  sunt,  quarum  prae¬ 
cipuae  sunt,  Sanguinea,  Serosa,  Traumatica, 
et  Hydrocephalica.  Sanguinea,  de  qua  quae¬ 
dam  conscripturus  sum,  est  ea,  quae  cerebri 
^asis  plus  aequo  tumefactis,  nec  raro  ex  iis 
diruptis  sanguine  intus  profuso,  continetur, 
et  hisce  verbis  definitur,  44  Apoplexia  cum 
44  signis  plethorae  universalis,  et  praecipue 
44  capitis.” 

Haecce  praefatus  ad  morbi  historiam  tran¬ 
sibo. 


DE  HISTORIA  MORBL 

Impetus  morbi  exitusque,  quem  prose¬ 
quimur,  aliquando  tam  inopinati  sunt,  ut 
aeger  sine  gemitu  cadat.  Alias  dum  aegrum 
valetudine  solita  peragrat,  rationes  commo¬ 
di  futuri  aut  voluptatis  exquirens,  vocem 
efferendi  difficultatem,  artuum  inferiorum 
resolutionem,  subito  sentit ;  quibus,  impe¬ 
tus  Apoplexiae  ferme  est  comes.  Saepius, 
tamen,  signa  varia  affectum  cerebri  desig¬ 
nantia,  morbi  impetum  menses  vel  annos 
praecedunt ;  veluti,  capitis  dolor,  modo  gra¬ 
vis,  modo  acutus,  quem  fere  hebetudinis  et 
vertiginis  sensus  comitatur ;  audiendi  gra¬ 
vitas  et  aurium  tinnitus,  scintillae  vel  ma¬ 
culae  nigrae  oculis  observantes,  et  facultas 
omnes  res  duplicatas  videndi,  memoria  im¬ 
perfecta  vel  privata,  quamvis  antea  tenax  et 
felix,  vox  balbutiens,  debilitas  repentina 

musculorum,  noctes  insomniis  cruciatae,  tor- 

- 

poris  et  incubi  paroxysmi  crebri,  sanguinis 
saepe  e  naribus  fluxus,  et  ad  faciem  cursus, 
oculorum  gravitas  lachrymis  impletorum. 

Quum  ex  his  quaedam,  nam  omnia  raro 
vel  nunquam  orta  sint,  Apoplecticus  sine 
sensu  motuque  cadat.  Alterum  corporis  la¬ 
tus  nonnihil  motus  ac  sensus  saepe  adhuc 
retinet  et  convulsionibus  corripitur :  dum 
alterum  omni  sensu  ac  motu  voluntario  pe¬ 
nitus  orbatur.  Aeger  infelix  ut  in  somno 
alto  jacet,  cum  stertore,  respirandi  difficul¬ 
tate,  rubore  et  calore  faciei  cervicisque,  ve¬ 
nis  sanguine  turgidis,  pulsu  valido,  pleno 
et  tardo,  oculis  semiapertis  et  pupillis  dila¬ 
tatis,  cute  arida,  sed  temporibus  sudore  vis- 
cido  madentibus,  distortione  oris,  degluti¬ 
tione  difficili  aliquando  ablata,  spuma  *  ab 
ore  fluente. 


“  *  Sed  hoc  a  nonnullis  negatur ;  siquidem  epileptici 
quidem  totius  corporis  convulsione  agitentur,  et  spu¬ 
mas  oris  agant;  apoplectici  nunquam.”  Caelius  Au¬ 
relianus,  Lib.  iii.  cap.  5. 

Si  impetus  permaneat,  jam  urina  et  faeces 
sine  voluntate  exinaniuntur,  caloris  paulu¬ 
lum  febrilis,  pulsus  arteriarum  frequens,  pu¬ 
pillae  oculorum  contrahere  desinunt,  saliva 
ex  ore  stillat,  partes  corporis  imae  frigidae ; 
haec  omnia,  mortis  praesagia  recte  existi¬ 
mantur. 

Quod  si  cui  laboranti  tempestive  medici- 
cina  opitulatur,  vegeta  simul  natu::a  medi- 
catrice,  exitus  melior  instare  solet.  Inter¬ 
dum  renascitur  integerrima  valetudo  ;  quam 
modo  sudor,  aut  alvi  fluxus,  modo  cursus 
sanguinis  e  venis  imi  intestini,  aut  aliunde 
sua  sponte,  molitur.  Nec  vero  finitis  malis, 
et  sanitate,  ut  videtur,  reduce,  non  superest 
metus ;  nosse  enim  juvat,  quanto  aliquem 
frequentius  jam  propositus  morbus  percus¬ 
serit,  tanto  facilius,  tantoque  levioribus  nox¬ 
is  illatis,  eundem  novari ;  tantoque  incitati¬ 
onem  acerbioremque  saevire,  in  hemiplegi¬ 
am  exitiosam,  serius  ocyus  abituram  ;  et 
quod  superest  aevi,  membris  menteque  reso¬ 
luti,  aegroti  miserime  saepe  saepius  trahunt. 

donec  morbi  impetus,  iterum  iterumque  su¬ 
perveniens,  aerumnis  finem  tandem  impo¬ 
nat. 

QUAE  SECTIS  CADAVERIBUS  PATEANT . 

Patefacto  hominis,  quem  Apoplexia  stran¬ 
gulavit,  .capite,  multa  praeter  consuetudinem 
reperiuntur.  Vasa  piae  matri  inspersa  et 
omnia  ipsius  cerebri  exteriora  ampliantur, 
anfractuosa  sunt,  et  sanguine  ultra  naturam 
turgent.  Piae  matri  et  membranae  arachnoi¬ 
deae  saepe  interjicitur  magna  vis  cruoris  aut 
laticis.  Cerebrum  incisum  plurimis  rubris 
punctis  sanguinem  fundentibus  maculatur, 
quaevsais  tumidis  ruptisque  nascuntur.  Hoc 
viscus  sane  adeo  sanguine  superfluit,  ut  in¬ 
spicienti  ejus  arteriae  et  venae  liquore  ana¬ 
tomicorum  colorato  repletae  esse  arte  videan¬ 
tur.  Non  raro  ejus  ventriculi  atria  cruore 
effuso  onerantur  :  imo  vero  hic  persaepe  co¬ 
actus  in  ipsam  cerebri  compagem  profluxisse 

apparet.  *  Arteriae  ejus,  praesertim  grandi¬ 
ores,  pene  in  os  versae  saepe  conspiciuntur. 
Nec  vero  semper  sanguis  esse  profusus  inve¬ 
nitur  :  aliquando  nil  insoliti  prodiit,  praeter 
tumefacta  vasa  ;  quibus  equidem  subinde  tu¬ 
bera  accedunt,  hic  illic  per  cerebrum  sparsa. 


DE  CAUSA  PROXIMO. 

Morbi  symptomata,  ex  cerebri  aut  nervo¬ 
rum  origine  compressa,  et  vi  nervosa  ad  mus¬ 
culos  voluntarios  movendos  obtructa,  pen¬ 
dere  videntur,  j-  Generis  vero  nervosi  phy- 


*  “  I  have  watched  them  while  alive,  that  I  might 
“  have  an  opportunity  to  open  them  when  dead,  and  in 
ali  I  have  found  an  injury  done  to  the  brain,  in  con- 
“  sequence  of  extravasation  of  blood.”  Hunter  on  the 
Blood  &c.  Wepfer  Histor.  Apo  plect.  p.  I.  ad  14?. 
ejusdemque  libri  Obs.  49,  53,  50,  &c. 

/ 

+  “  Communi  nervorum  principio  affecto,  et  inde 
“  omnibus  corporis  partibus  pendentibus  motum  simul 
“  et  sensum,  Apoplexia  morbus  vocatur.” — Paulus 
^Egineta,  lib.  3.  cap.  18. 

siologia  tanta  obscuritate  mysterioque  invol¬ 
vitur,  ut  phaenominorum  omnium  hujus 
morbi  explanatio  non  fieri  possit.  Cerebri 
compressio,  a  vasis  sanguine  distensis,  seri 
effusione,  sanguinis  extravasatione,  tumori¬ 
bus  intus  cerebrum,  vel  a  vi  mechanica  cum 
cranii  pars  depressa  sit,  oriatur. 


V  de  causis  proclivitatis. 

Proximum  est,  ut  inquiramus,  quae  ratio 
corporis  et  aetatis,  et  quo  aliae  proprietates 
efficiant  ut  homo  ad  Apoplexiam  subeundam 
admota  causa  excitante,  proclivior  sit.  Huc 
potissimnm  operam  conferunt  caput  grande, 
aetas  ingravescens,  cervix  brevior,  corpus 
obesum  et  sanguine  plenum,  inebrietas  et 
suppressio  solitarum  exinanitionum  ;  de  qui¬ 
bus  brevi  oratione  disserendum. 

Caput  grande. — Haec  forma  esse  haeredi- 
taria  apparet,  et  cum  robusti  atque  plethori- 
ci  sunt  homines,  capitis  figura  ad  majorem 
sanguinis  copiam  eo  mittendam  confert ;  ide- 

oque  quavis  causa  excitante  facilius  oritur 
morbus  praesertim  senectute,  cum  arteriae 
sunt  rigidae,  ac  minus  valent  distentionem 
tolerare. 

JEtas  ingravescens. — Homines  inter  quin¬ 
quagesimum  et  septuagesimum  annum  Apo¬ 
plexia  plerumque  corripit.  Cullenus  ce¬ 
leberrimus,  hunc  morbum,  ex  plethora  va¬ 
sorum  capitis  venosa  senibus  propria,  oriri 
putavit. 

Cervix  Brevior. — Circuitus  sanguinis  pro¬ 
pe  cor  velocissimus  et  fortissimus  et ;  idcir¬ 
co  sanguis  e  corde  emissus  in  cerebrum  vici¬ 
nius  solito  positum,  inusitate  vi  et  velocitate 
impellitur,  et  ad  vasa  infirmanda,  cerebrum¬ 
que  vitiandum,  haud  parum  confert ;  venae 
quoque  jugulares  breviores  solito,  nec  pari 
ratione  dilatandae,  sanguinis  plenum  et  libe¬ 
rum  regressum  aliquoties  retardant ;  praeci¬ 
pue  inter  caput  ad  unum  vel  alterum  latus, 
rotandum ;  area  harum  magnopere  minuitur, 
vel  prorsus  deletur. 

Corpus  Obesum . — Obesitas  vasa  subter  cu¬ 
tem  jacentia  comprimendo,  sanguinem  in  in¬ 
is 

teriora  minus  huic  pressurae  opportuna  pro¬ 
pellit,  et  actione  pulmonum  impedienda,  li¬ 
berum  sanguinis  per  eos  transitum  negat,  et 
in  vasa  cerebri  qua  nulla  adest  adeps  deter¬ 
minat,  et  sic  apoplexiae  causam  praedispo- 
nentem  format. 

Inebrietas . — Hoc  vitium  horrendum  non 
solum  plethoram  facit,  sed  .ejus  per  stimu¬ 
lum  sanguinem  magna  cum  vi  ad  caput  pro¬ 
pellit,  et  vasorum  actionem  inflammatoriam 
inducit,  et  hic  stimulus  plerumque  constan¬ 
ter  agit,  habitus  enim  temulentorum  vix  aut 
ne  vix  quidem  unquam  derelicti  sunt.  Ocu¬ 
lorum  rubor,  eruptiones  superficiem  crebrae 
et  super  omnia  nasi  color  peculiaris  temu¬ 
lentorum  nimiam  determinationem  ad  caput 
plane  demonstrant. 

Suppressio  solitarum  exinanitionum . — Ex¬ 
empla  apoplexiae  evacuationibus  suppres¬ 
sis  supervenientis,  sunt  multa ;  hinc  pe¬ 
riculosum  est  mederi  iis,  quibus  corpus  diu 
expositum  fuit ;  veluti  haemorrhoides,  qua¬ 
rum  obstructio  maxime  in  senibus,  hunc  mor¬ 
bum  sive  paralysin  saepe  generat ;  etiamque, 

in  collo  vel  parte  corporis  aliqua,  fonticulo¬ 
rum  sanatio  diu  sedem  habentium,  ulcerum 
curatio  veterum,  insigne  quorum, Morgagni 
exemplum  dedit.  Haec  omnia,  plethoram 
inducendo,  agunt. 


DE  CAUSIS  EXCITANTIBUS. 

Omnes  noxae,  quae  ad  hoc  malum  infere¬ 
ndum  valent,  duplicem  habere  distributio¬ 
nem  videntur ;  nimirum,  aut  nocent,  cursu 
sanguinis  ad  capitis  arterias  celerando ;  aut, 
quo  minus  facile  per  venas  reducatur,  ob¬ 
stando.  De  quarum  singulis,  proximum  est 
ut  paucis  disputetur. 

Animi  Affectus. — Aliquae  mentis  pertur¬ 
bationes  sanguinis  fluxum  in  cerebrum  plu¬ 
rimum  augent,  scilicet,  laetitia,  iracundia, 
atque  cupido,  genus  nervosum,  ac  arterio¬ 
sum  immodice  concitant,  ut  e  faciei  ac  ocu¬ 
lorum  rubore,  in  hominibus  hujus  morbi  pa¬ 
roxysmo  laborantibus  patet. 

Exercitatio  Vehemens. — Omnis  musculo¬ 
rum  contractio,  sanguinis  circuitum  accele- 

rat ;  quo  fit,  ut  is  in  vasis  minus  pressis  con¬ 
geratur,  et  igitur  in  vasis  cerebri,  quae  in¬ 
terdum  rumpuntur,  interdum  nimium  hu¬ 
morem  tenuem  effundunt. 

Calor  Nimius. — Sive  ex  balneo  ex  rebus 
ingestis,  vel  praesertim  ex  concursu  homi¬ 
num,  semper,  apoplecticis,  maximo  periculo 
est ;  vasa  enim  sanguifera  multum  stimulat, 
adeo  ut  illa  capitis,  stimulum  non  sine  dirup¬ 
tione  sustineant. 

Ebrietas.— Memorari  inter  causas  occasio- 
nales  etiam  proprie  potest,  quod  liquores 
validiores  nimia  copia  in  ventriculum  as¬ 
sumpti,  cursum  sanguinis  inordinatum  ca¬ 
put  versus  faciunt ;  lingua  in  sermone  hae¬ 
sitare  notatur,  et  sensus  externi  depravati 
sunt,  majore  copia  sumpti  fere  perpetuo  apo¬ 
plexiam  procreant. 

Crapula. — Post  cibum  imprimis  ex  carni¬ 
bus,  motus  sanguinis  intenditur,  torpor  et 
somnolentia  ingruunt;  nec  desunt  exempla 
plurima  helluonum,  pleno  et  bene  referto 
stomacho,  huic  mundo  valedicentium. 

Caput  diu  demissum ,  reditui  sanguinis 

venosi  libero,  non  tantum  oppugnat,  sed 
etiam  ejus  velocitatem  ad  caput  accelerat ; 
et  si  aegrotus,  non  extemplo  dejiciatur,  de 
ejus  accessu,  haemorrhagia  e  naribus  inter¬ 
dum  admonetur. 

Ligaturae  circa  collum ,  venas  proprius  ad 
superficiem  decurrentes,  quam  arterias  pro¬ 
fundius  positas,  magis  comprimant  necesse 
est ;  quo  fit,  ut  sanguinis  regressus  e  capite 
haud  sine  apolexiae  periculo  remoretur. 

DE  DIAGNOSI, 

Nunc  de  discrimine,  quod  inter  hunc  mor¬ 
bum  et  eos  maxime  ei  cognatos  intercedat, 
dicendum  est.  Ex  iis  Paralysis,  Syncope, 
Morbus  Comitialis,  Ebrietas,  et  fortasse 
Hysteria,  observatione  maxime  dignae  sunt. 

Paralysis. — In  hoc  morbo  pulsus  est  debi¬ 
lis,  facies  pallida,  calor  corporis  imminutus, 
etiamque  debilitas  unius  membri,  vel  corpo-  ^ 
ris  dimidii ;  verum  in  apoplexia  pulsus  est 
validus,  respiratio  laboriosa,  somnus  profun¬ 
dus,  et  motus  et  sensus  deficiunt. 

Syncope. — Syncope  ab  morbo,  de  quo  agi¬ 
mus,  facile  dignoscitur ;  eo  quod  illi  spiritus 
motusque  cordis  et  arteriarum  pene  conqui¬ 
escunt  :  huic  vero  tarda  et  valida  sunt :  illa 
quoque  semianimis  non  stertit.  Vultus  de¬ 
nique  illo  affecto  pallet,  hoc  livet  et  tumet. 

__  _  • 

Morbus  Comitialis . — In  epilepsia,  convul- 
tiones  laterum  corporis  amborum  vehemen¬ 
tes,  praecipue  vultus  musculorum,  ex  ore 
spumans,  et  aura  epileptica  praecedens,  ab 
apoplexia  satis  et  facile  eam  distinguunt. 

Ebrietas. — Apoplexia  aliquando,  haud  sine 
difficultate  ab  ebrietate  distinguitur ;  verun- 
tamen  discrimen  examussim  fieri  potest 
somno,  in  ebrio,  minus  profundo  quam  in 
apoplectico  existente ;  nam  sensuum  orga¬ 
na  fortiter  stimulando,  plerumque  excitari 
potest  ebrius,  violentissimis  autem  apoplec- 
ticus  non. 

In  Hysteria ,  motus  abnormes,  spasmis  in 
apoplexia  longe  absimiles,  urinae  limpidae 
fluxus,  suspiratio,  sensus  globi,  aetas  fere 
semper  et  sexus,  et  alia  minoris  momenti, 
judicium  satis  clare  dirigent. 

DE  PROGNOSI. 

Cum  organum  et  vitae,  et  sanitati  tam  ne¬ 
cessariam,  in  hoc  morbo  laesum  esse  repute¬ 
mus,  certe  opportet,  ut  de  fine  sive  laeto, 
sive  infelici,  cautissime  praedicamus. 

Si  aeger  juvenis  sit,  vitamque  temperatam, 
et  pudicam  degerit,  anteque  omnia  si  impe¬ 
tus  lenis  fuerit,  et  symptomata,  idoneis  re¬ 
mediis  adhibitis,  multum  et  cito  se  remise¬ 
rint,  parum  fere  obstat,  quo  minus  progno- 
sin  quodammodo  faustam  statuamus. 

Contra  autem  siquando  morbum  signa 
vehementia  veluti,  sensus  et  motus  volunta¬ 
rius  omnino  deficientes,  stertor  spiritus,  so¬ 
por  altissimus,  vultus  plurimum  suffusis,  pul¬ 
sus  parvus,  debilis,  et  irregularis,  sudores  per 
totum  corpus  frigidi  et  viscidi,  pupillae  di¬ 
latatae,  neque  lucis  stimulo  parentes,  comi¬ 
tentur,  et  ne  sanguinis  missioni  cedant,  quod 
effusionem  alicubi  in  cerebro  factam  semper 
fere  docet,  sed  praefracte  perristunt,  cum 
urinae  et  alvi  evacuationibus  invitis,  exitus 

infaustissimus  est  expectandus  ;  eoque  in  an¬ 
gusto  magis  spes  erit,  quo  plures  accessus 
expertus  fuerit. 

DE  PROPHYLAXI. 

Quoniam  melius  ictum  apoplecticum 
avertere  quam  sanare  valeamus,  operae  preti¬ 
um  erit,  regulas  prophylactrias  breviter  prae¬ 
cipere,  atque  literis  mandare.  JEger  huic 
morbo  proclivis  diaeta  parcissima,  ex  oleri¬ 
bus  et  radicibus  praecipue  parata,  uti,  et 
nullum  laticem  aqua  vel  cerevisia  tenui  me¬ 
raciorem  libere  debet;  nicotianam  mandu¬ 
care,  ejus  fumum  inhalare,  aut  pulverem 
naribus  haurire,  nequaquam  fas  est.  Con¬ 
silio  supra  dicto,  fonticulum  in  nucha  aperi¬ 
re  utile  erit. 

Alvi  purgatio  haud  minus  necessaria  est. 
Sedes  liquidas  ad  minimum  duas,  vel  natu¬ 
raliter  vel  ope  medicinae  dejectas,  aegro  quo¬ 
tidie  conciliare  debemus. 

Flectio  corporis,  diu  intensa,  et  ligaturae 

circa  cervicem  arctae,  sine  periculo  tolerare 
nequeant. 

iEger  aqua  frigidissima  caput  totum  fre¬ 
quenter  lavare  atque  in  cubiculo  amplo  frigi¬ 
dulo,  absque  igne,  aut  stragularum  ponde¬ 
re,  dormire  debet,  capite  interim  pulvinari¬ 
bus  probe  suffulto.  Causas  omnes,  cum 
praedisponentes  tam  excitantes,  et  quicquid 
demum  quocunque  modo  congestionibus 
intra  caput,  et  derivationibus  sanguinis  ab¬ 
normibus  favere  possit,  maxima  cura  et  dili¬ 
gentia  evitare  debet. 

Simul  ac  dolor  capitis,  torpor  membro¬ 
rum,  aliave  ictus  propinqui  symptomata 
sese  ostenderent,  est  medici  cauti  et  diligen¬ 
tis  acre  remedium  purgans  statim  exhibere, 
et  sanguinem  aut  e  brachio  aut  temporibus 
mittere.  Sic  paroxysmum  imminentem 
plerumque  avertere  poterimus. 

DE  MEDENDI  RATIONE. 

Quum  jam  aliquem  Apoplexia  corripue¬ 
rit,  statim  medici  omnes  noxas,  quae  signa 

exasperent,  si  fieri  potest,  tollere.  Caput 
oportet  pulvinis  fultum  erigi,  quo  sanguis 
cursu  lentiori  ad  cerebrum  deferatur,  et  ci¬ 
tiori  reducatur.  Collum  debet  nudari,  sub¬ 
ductis  monilibus,  aliquave  veste,  quae  ve¬ 
nas  ejus  gravare  possit.  His  aliisque  eodem 
pertinentibus  nulla  mora  absolutis,  statim 
omnia  medicinae  auxilia,  quae  cerebrum 
oppressum  expediant,  concedi  debebunt ; 
eaque  saepius  aut  rarius,  plus  minusve,  lar¬ 
gius  aut  parcius,  adhibenda,  prout  medicum 
prudentem  ratio  virium,  sexus,  aetatis,  cor¬ 
poris  et  signorum  edoceat.  Inter  haec  prae¬ 
pollent  sanguinis  vena  incisa  aut  aliunde 
missus,  alvi  purgatio,  exulcerantia  et  incita¬ 
menta  sublata.  De  quibus,  quam  brevis¬ 
sime  et  lucidissime  potero,  disputabo. 

Sanguinis  Detractio. — Quo  cerebrum  pres¬ 
sum  expediatur,  cito  et  large,  sanguis  ex  sys¬ 
temate  abstrahendus  est,  et  gravi  in  casu, 
puto  circiter  viginti  et  quinque,  triginta  vel 
etiam  quadriginta  uncias  *,  tuto  detractum 

*  “  We  ought  to  bleed  at  once  very  largely,  and  es- 
“  pecially  from  the  temporal  artery,  till  the  patient  be- 

iri,  et  haec  operatio,  symptomatibus  haud  le¬ 
vatis,  secundum  eorum  violentiam,  aegrique 
vires,  in  horam  vel  duas,  vel  citius,  certe  re¬ 
petenda  est.  Si  opportune  fiat,  sanguis  ex 
vena  jugulari  trahatur,  quia  in  capitis  affec¬ 
tionibus  sequitur  effectus  melior.  Si  autem 
id  fieri  non  potest,  tunc  vel  ex  ramo  ante¬ 
riore  arteriae  temporalis,  vel  ex  brachii  ve¬ 
nis  emittatur.  Sententia  quorundam *  *  est, 
venaesectionem  magis  valere,  cum  sanguis 
emittatur  ex  latere  contrario  ei  maxime  af¬ 
fecto.  Sanguis  magno  ex  vulnere  et  in  pos- 
tura  erecta,  trahendus  esse  debet.  Post  ve¬ 
naesectionem  generalem,  hirudines  capiti  af¬ 
figendae  sunt,  et  cucurbitulae  cruentae  occi¬ 
pito  admovendae,  per  quas,  in  opificis  periti 
manibus,  sanguis  largiter  hauriendus  erit, 
quod  multum  proficit,  et  vires  haud  labefac¬ 

is  gins  to  shew  signs  of  recovery,  and  to  continue  till 
«  he  might  begin  to  become  faintisb.”  Hunter  on 
the  Blood,  fyc. 

*  Cullen’s  first  lines.  Burserii  Institut.  Med. 
Practic.  Wepferi  Observat,  de  Apoplexia.  Mor¬ 
gagni  de  Causis  et  sedibus  Morborum. 

tat.  Sanguis  emissus  haud  raro  superficiem 
coriaceam  albam  ostendit,  quod  diathesin* 
phlogisticam  adesse  nos  monet. 

Alvi  Purgatio . — Proximum  est  ut  intes¬ 
tina  probe  depleantur.  Ni  igitur,  gulae  fi¬ 
bris  resolutis,  aeger  devorare  nequeat,  sta- 
tim  alvus  medicamento  fortiori  sumpto  sol¬ 
venda.  Convenientissimum  est  submurias 
hydrargyri,  quoties  liquores  minus  facile  in¬ 
gurgitantur  ;  nec  enim  mole,  nec  ingrato  sa¬ 
pore  offendit ;  et  simul  violenter  alvum 
movet.  Si  homo  ex  facili  vorat,  sales  medii 
multa  aqua  liquati,  et  infuso  cassiae  sennae 
misti,  ingerendi.  Alvi  purgantia  duplici  ra¬ 
tione  auxiliantur ;  nimirum,  acribus  ejicien¬ 
dis,  quae  intus  retenta  totum  corpus  incita¬ 
rent,  et  arteriis  intestini  concitandis  :  quo  fit, 
ut  humores  huc  a  cerebro  deferantur.  Nihil 
igitur  nisi  vires  contritae  aut  facultas  ingur¬ 
gitandi  deleta,  recte  prohibit,  quo  minus 
concedantur.  Quod  si  aeger  edendi  et  bi¬ 
bendi  impotens  haec  assumere  non  possit, 
alvus  ducenda.  Hunc  in  finem  aut  sulpha- 
tis  sodcie  unciae  duae  aquae  dissolutae,  et 

infusi  cassiae  sennae  sesquiunciae  mistae, 
aut  aqua  tepida  muriate  sodae ,  quavis  re  glu¬ 
tinosa,  et  oleo  oleae  Europeae  imbuta,  recte 
per  alvum  injiciuntur. 

Exulcerantia , — Si  nulla  valetudinis  signa 
eveniat,  quam  primum  post  sanguinis  mis¬ 
sionem,  medici  vesicatoria  capiti  adhibere 
solent.  Sed  ex  nexu  inter  vasa  capitis  ex¬ 
terna  intusque,  a  priori  videretur,  vesicato¬ 
ria  non  omnino  valere  posse :  ita  Dr  Chey- 
nus  nos  docet,  parum  fructus  ex  vesicatoriis 
capiti  adhibitis  oriri ;  sed  capitis  dolori,  qui 
morbos  febriles  comitatur,  vesicatoria,  collo 
a  tergo  applicata,  multum  proderunt. 

Hic  locus,  non  minus  in  apoplexia,  esse 
optimus  videtur,  ut  fors  excitandi  vasa  ca¬ 
pitis  intus  est  minori,  sed  quia  caput,  aqua 
frigida  vel  aceto  aqua  mixto  facilius  lavari 
possit.  Quaeque  irritamenta,  quae  nervos 
perquam  irritent,  aut  cor  arteriasque  conci¬ 
tent,  magis  angue  et  cane  fugienda.  Hujus¬ 
modi  sunt  condita  omnia,  opium ,  vinum,  po¬ 
tus  meraciores,  cibus  e  carnibus,  aestus,  et 
quae  sunt  his  similia. 

